**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 208**

(protokols Nr. 7, 34. p.)

**Par Brāļu Jurjāņu memoriālā muzeja “Meņģeļi” teritorijā esoša objekta “Dziesmu kalns” demontāžu**

Brāļu Jurjānu memoriālā muzeja “Meņģeļi” teritorijā atrodas objekts **“Dziesmu kalns”** – XXII Vispārējo dziesmu un deju svētku simbols, kas uzstādīts 2003. gadā. Objektu izmantoja dažādu kultūras pasākumu norisei muzeja teritorijā. 2012. gadā objekts tika atjaunots, taču kopš tā laika nav veikti būtiski atjaunošanas darbi.

Veicot “Dziesmu kalna” tehniskā stāvokļa apsekošanu, konstatēts, ka objekts ir sliktā tehniskā stāvoklī. Koka klājuma dēļi ir stipri nolietojušies, satrupējuši un deformējušies. Konstrukcija vairs nav droša lietošanai un nav piemērota izmantošanai publiskos pasākumos vai apmeklētāju uzņemšanai. Papildus tehniskajām problēmām objekts šobrīd bojā arī muzeja teritorijas vizuālo tēlu.

Šobrīd “Dziesmu kalns” vairs netiek izmantots muzeja organizētajos pasākumos, ņemot vērā tā slikto tehnisko stāvokli, drošības riskus un faktu, ka objekts vairs nav funkcionāli nepieciešams muzeja darbībā.

Demontāžu veiktu Ērgļu apvienības pārvaldes īpašumu uzturēšanas darbinieki, papildus izmaksas demontāžas darbiem nav nepieciešamas.

Noklausījusies apvienības pārvaldes vadītājas sniegto informāciju, ņemot vērā 23.04.2025. Finanšu un attīstības komitejas atzinumu, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atļaut veikt Brāļu Jurjānu memoriālā muzeja “Meņģeļi” teritorijā esošā objekta “Dziesmu kalna” demontāžu.
2. Izslēgt no grāmatvedības uzskaites pamatlīdzekli “Brāļu Jurjānu memoriālais muzejs “Meņģeļi” (Ērgļi)” Struktūrvienība 1805.2 ar pamatlīdzekļu uzskaites kartītes numuru E-/M120028 un atlikušo vērtību EUR 1682,16.

Domes priekšsēdētājs A. Lungevičs

*R. Braķis 20221105*